
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 228 

19 Ιουνίου 2012 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του Γενικού Πολεοδομικού Σχεδίου 
(ΓΠΣ) του πρώην Δήμου Καρπενησιού και νυν Δη¬ 
μοτικής Ενότητας Καρπενησιού Δήμου Καρπενη¬ 
σιού. 1 

Όλως εντοπισμένη τροποποίηση σχεδίου πόλης Καρ¬ 
δίτσας με καθορισμό χρήσης ΓΕΝΙΚΗΣ ΚΑΤΟΙΚΙΑΣ 
σε τμήμα του Ο.Τ. 603Α. 2 


ΑΠΟΦΑΣΕΙ Σ 

Αριθμ. 1958/79633 (1) 


Τροποποίηση του Γενικού Πολεοδομικού Σχεδίου (ΓΠΣ) 
του πρώην Δήμου Καρπενησιού και νυν Δημοτικής 
Ενότητας Καρπενησιού Δήμου Καρπενησιού. 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ 

ΔΙΟΙΚΗΣΗΣ ΘΕΣΣΑΛΙΑΣ-ΣΤΕΡΕΑΣ ΕΛΛΑΔΑΣ 

Έχοντας υπ’ όψιν: 

1. Τον Ν. 3852/10 (ΦΕΚ 87Α') «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης- 
πρόγραμμα Καλλικράτης» και ειδικότερα τα άρθρα 6 
και 280 αυτού. 

2. Το Π.Δ. 138/10 (ΦΕΚ 231Α') «Οργανισμός της Αποκε¬ 
ντρωμένης Διοίκησης Θεσσαλίας-Στερεάς Ελλάδας. 

3. Τις διατάξεις του ν. 2503/97 «Διοίκηση, Στελέχωση 
Περιφέρειας, θέματα ΟΤΑ κλπ. (ΦΕΚ 107Α'/97). 

4. Τις διατάξεις του Ν. 2742/1999 (ΦΕΚ 207Α'/99), «Χω¬ 
ροταξικός σχεδιασμός και αειφόρος ανάπτυξη και άλλες 
διατάξεις». 

5. Τ ις διατάξεις του Ν. 2508/97 «Βιώσιμη Οικιστική 
Ανάπτυξη των πόλεων και οικισμών της χώρας κλπ.» 
(ΦΕΚ 124Α797). 

6. Τ ις διατάξεις των Ν. 1577/85, Ν. 2831/2000 «Περί 
Γενικού Οικοδομικού κανονισμού και άλλες διατάξεις» 
και του Ν. 3212/2003 (άρθρα 12 και 13), όπως ισχύουν 
σήμερα. 

7. Τις διατάξεις του Ν. 1650/86 (ΦΕΚ 160Α'/86) «για την 
προστασία του περιβάλλοντος». 


8. Τις διατάξεις του Ν. 2545/97 (ΦΕΚ 254Α797) «Βιομη¬ 
χανικές και επιχειρηματικές περιοχές και άλλες διατά¬ 
ξεις», όπως αυτός τροποποιήθηκε και ισχύει σήμερα. 

9. Το Ειδικό Πλαίσιο Χωροταξικού Σχεδιασμού και 
Αειφόρου Ανάπτυξης για τον τουρισμό και της Στρα¬ 
τηγικής Μελέτης Περιβαλλοντικών Επιπτώσεων αυτού 
(ΦΕΚ 1138/Β711-06-09). 

10. Τις διατάξεις του Ν. 3889/10 (ΦΕΚ 182/Α714-10- 
10) «Χρηματοδότηση Περιβαλλοντικών Παρεμβάσεων, 
Πράσινο Ταμείο, Κύρωση Δασικών Χαρτών και άλλες 
διατάξεις» και ειδικότερα το άρθρου 30 αυτού. 

11. Τις διατάξεις του Π.Δ/τος της 23.2/6.3.1987 (ΦΕΚ 
166 Δ') «Κατηγορίες και περιεχόμενο χρήσεων γης», 
όπως ισχύει σήμερα. 

12. Την υπ’ αριθμ. 1086/211/2011 απόφαση (ΦΕΚ ΤΑΑΠΘ- 
50/2011) «Εγκριση Γενικού Πολεοδομικού Σχεδίου (ΓΠΣ) 
πρώην Δήμου Καρπενησιού Νομού Ευρυτανίας και νυν 
Δημοτικής Ενότητας Καρπενησιού Δήμου Καρπενησιού» 
της Γ.Γ. Αποκεντρωμένης Διοίκησης Θεσσαλίας - Στε¬ 
ρεός Ελλάδας. 

13. Το υπ’ αριθμ. 8684/26-5-2011 έγγραφο του Δήμου 
Καρπενησιού με τη συνημμένη σε αυτό αίτηση του Δή¬ 
μου. 

14. Το υπ’ αριθμ. 30808/4577/25-7-2011 έγγραφό μας. 

15. Την αριθμ. 494/2011 (Πρακτικό 25/2011) απόφαση 
του Δημοτικού Συμβουλίου Καρπενησιού. 

16. Το υπ’ αριθμ. 13/14-3-2012 έγγραφο του Σ.Χ.Ο.Π.Α.Δ. 
Στερεός Ελλάδας με συνημμένο το σχετικό πρακτικό 
γνωμοδότησης (3/2012 Θέμα 9ο), αποφασίζουμε: 

Την τροποποίηση της υπ’ αριθμ. 1086/211/2011 απόφασης 
της Γ.Γ. Αποκεντρωμένης Διοίκησης Θεσσαλίας - Στερε¬ 
ός Ελλάδας (ΦΕΚ ΤΑΑΠΘ-50/2011) περί έγκρισης Γ ενικού 
Πολεοδομικού Σχεδίου (ΓΠΣ) πρώην Δήμου Καρπενησιού 
Νομού Ευρυτανίας και νυν Δημοτικής Ενότητας Καρπε¬ 
νησιού Δήμου Καρπενησιού, ως ακολούθως: 

1. Στο τέλος της παραγράφου 3.1.1 προστίθεται η δι¬ 
άταξη: 

Κατ’ εξαίρεση στον οικισμό Βουτύρο ισχύουν οι δια¬ 
τάξεις για δόμηση σε οικισμό προύφιστάμενο του 1923. 
Η εξαίρεση αυτή ισχύει και για την έκταση που δεν θα 
περιληφθεί στην πολεοδομική μελέτη όποτε αυτή και 
αν εγκριθεί. 

2. Στην παράγραφο 3.2.1 και στην υποπαράγραφο «Επι¬ 
τρεπόμενες χρήσεις» προστίθεται η διάταξη: 

- αγροτοτουριστικές μονάδες, εφόσον δεν έρχονται 
σε αντίθεση με τις κείμενες διατάξεις του Ειδικού Πλαι¬ 
σίου για τον Τουρισμό, όπως αυτό ισχύει κάθε φορά. 

3. Στην παρ. 3.2.1 και στην υποπαράγραφο «Καθορι¬ 
σμός όρων και περιορισμών δόμησης» προστίθεται η 
διάταξη: 

Για την επιτρεπόμενη χρήση «αγροτοτουριστικές μο¬ 
νάδες» ισχύουν οι περιορισμοί της εκτός σχεδίου δόμη¬ 
σης και επιπλέον ορίζονται οι εξής περιορισμοί: 

- Μέγιστη καλυπτόμενη επιφάνεια 200 τ.μ. 

- Μέγιστη επιφάνεια δόμησης 200 τ.μ. 

4. Η παράγραφος 3.2.6. αντικαθίσταται ως εξής: 

3.2.6 Ζώνη τουριστικών / αθλητικών δραστηριοτήτων 

και άλλων ειδικών χρήσεων 

Στη θέση Μεσοχώρα, νοτίως του Καρπενησιού, σε 
έκταση 1000 περίπου στρεμμάτων, ορίζεται Περιοχή 
Ελέγχου και Περιορισμού της Δόμησης όπου θα επι¬ 
τρέπεται η χωροθέτηση συγκεκριμένων χρήσεων, με 
όρους και περιορισμούς. Επιπλέον, στη ζώνη αυτή, με 
στόχο την ενίσχυση εξειδικευμένου τουριστικού πό¬ 
λου και συμπληρωματικά του λειτουργούντος Κέντρου 
Προετοιμασίας Αθλητών, θα είναι δυνατή η ανάπτυξη 
συνδυαστικών χρήσεων οργανωμένου αθλητικού κέ¬ 
ντρου, τουρισμού και άλλων υποστηρικτικών προς αυτές 
χρήσεις, όπως, διοίκηση κλπ. 

Επιτρεπόμενες χρήσεις 

- Γήπεδα ποδοσφαίρου, αθλοπαιδιών, γήπεδα ρίψεων, 
δρόμους για τρέξιμο. 


- Εγκαταστάσεις κλειστών αθλητικών χώρων (αίθουσα 
ομαδικών αθλημάτων, αίθουσες εκγύμνασης, αποδυτή¬ 
ρια, σάουνα, αίθουσες φυσικοθεραπείας ιατρικά κέντρα 
κλπ.). 

- Κτίρια διοίκησης για την εξυπηρέτηση του κέντρου 
προετοιμασίας αθλητών. 

- Τουριστικές επιχειρήσεις του αρθ. 2 του Ν. 2160/1993 
(ΦΕΚ 118Α'/1993) και συγκεκριμένα, τουριστικά καταλύμα¬ 
τα που περιλαμβάνουν κύρια ξενοδοχειακά καταλύματα 
ΑΑ' και Α' τάξης, χώρους οργανωμένης κατασκήνωσης, 
εγκαταστάσεις ειδικής τουριστικής υποδομής (συνεδρι- 
ακά κέντρα κ.α.), τα οποία εξυπηρετούν τη φιλοξενία 
των αθλητικών ομάδων, εφόσον δεν έρχονται σε αντί¬ 
θεση με τις κείμενες διατάξεις του Ειδικού Πλαισίου για 
τον Τουρισμό όπως αυτό ισχύει κάθε φορά. 

- Κατοικία. 

- Κοινωφελείς χρήσεις. 

Οι εν λόγω τροποποιήσεις φαίνονται στο χάρτη Π.2.1.β 
(κλίμακας 1:25.000) που συνοδεύει την παρούσα από¬ 
φαση. 

Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως. 

Η απόφαση αυτή, με το συνημμένο χάρτη Π.2.1.β (κλί¬ 
μακας 1:25.000), που αποτελεί αναπόσπαστο τμήμα της, 
να δημοσιευθεί στην Εφημερίδα της Κυβερνήσεως. 

Λαμία, 13 Ιουνίου 2012 

Η Γ ενική Γ ραμματέας 
Αποκεντρωμένης Διοίκησης 

ΚΑΛΛΙΟΠΗ ΓΕΡΑΚΟΥΔΗ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση,κατά ποσοστό 39% 

ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ 
ΝΟΜΟΣ ΕΥΡΥΤΑΝΙΑΣ - ΔΗΜΟΣ ΚΑΡΠΕΝΗΣΙΟΥ 


ΤΡΟΠΟΠΟΙΗΣΗ ΓΕΝΙΚΟΥ ΠΟΛΕΟΔΟΜΙΚΟΥ ΣΧΕΔΙΟΥ 


δήμου ΚΑΡΠΕΝΗΣΙΟΥ νομού Ευρυτανίας 


ΔΗΜΟΣ ΚΑΡΠΕΝΗΣΙΟΥ 

Δ/ΝΣΗ ΤΕΧΝΙΚΟΝ ΥΠΗΡΕΣΙΩΝ 


Δ/ΝΣΗ ΠΕΡΙΒΑΛΛΟΝΤΟΣ ΚΑΙ 


ΧΡΗΣΕΙΣ ΓΗΣ - 
ΠΡΟΣΤΑΣΙΑ ΠΕΡΙΒΑΛΛΟΝΤΟΣ 


Π.2.1.β 


ΚΛΙΜΑΚΑ 1 25 000 


ΑΠΡΙΛΙΟΣ 2012 

Αριθμ. 5309 (2) 

Όλως εντοπισμένη τροποποίηση σχεδίου πόλης Καρδί¬ 
τσας με καθορισμό χρήσης ΓΕΝΙΚΗΣ ΚΑΤΟΙΚΙΑΣ σε 
τμήμα του Ο.Τ. 603Α. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 3 και 70 του από 17.7.1923 
Ν.Δ/τος (Φ.Ε.Κ. 228Α723) «περί σχεδίων πόλεων κ.λ.π.» 
όπως τροποποιήθηκαν, συμπληρώθηκαν ή/και αντικα- 
ταστάθηκαν και ισχύουν έως σήμερα. 

2. Τις διατάξεις των άρθρων 152 και 154 του Π.Δ/τος 
της 14/27.7.1999, (Φ.Ε.Κ. 580Δ799) «Κώδικας Βασικής Πο- 
λεοδομικής Νομοθεσίας». 

3. Τις διατάξεις του άρθρου 29 του Ν. 2831/2000 
(Φ.Ε.Κ. 140Α72000) «Περί τροποποίησης των διατάξε¬ 
ων του Ν. 1577/85 - Γ.Ο.Κ. και άλλες πολεοδομικές δι¬ 
ατάξεις» όπως αντικαταστάθηκαν με το άρθρο 10 του 
Ν. 3044/2002, (Φ.Ε.Κ. 197Α72002) περί «Μεταφοράς συ- 
ντελεστού δομήσεως κ.λπ.». 

4. Την παραγρ. ΣΤ, στοιχ. 39 του αρθρ. 186 του 
Ν. 3852/10 «Νέα Αρχιτεκτονική της Αυτοδιοίκησης κλπ. 
(Καλλικράτης)» (Φ.Ε.Κ. 87Α72010). 

5. Το ισχύον στην περιοχή σχέδιο επέκτασης Καρδί¬ 
τσας, (Π.Δ. 18.10.85 - Φ.Ε.Κ. 709Δ785, συμπλ, 1493/1.6.99 
Απόφαση Νομάρχη Καρδίτσας). 

6. Την υπ’ αριθμ. 28643/5.7.2005 απόφαση Υφυπουργού 
ΠΕΧΩΔΕ - Φ.Ε.Κ. 868Δ705 περί «τροποποίησης Γ.Π.Σ. Δ. 
Καρδίτσας». 

7. Την υπ’ αριθμ. 320/2011 απόφαση του Δημοτικού 
Συμβουλίου Καρδίτσας. 

8. Την υπ’ αριθμ. 4/16.5.2012 Γνωμοδότηση του 
Σ.Υ.Π.Ο.Θ.Α. Π.Ε. Καρδίτσας, (αρ. Πρακτικού Ιο). 

9. Τα υπ’ αριθμ. 1215/12.10.11 και 110/27.1.12 έγγραφα του 
Δ. Καρδίτσας. 

10. Την υπ’ αριθμ. 18894/6/5.5.2006 εγκύκλιο της Δ.Π.Σ./ 
Γ.Δ.Π./Υ.ΠΕ.ΧΩ.Δ.Ε. 

11. Τις διατάξεις του α' εδαφίου της παραγράφου 
1 του άρθρου 11 του Ν. 3897/2010 (Φ.Ε.Κ. 208Α') όπως 
αντικαταστάθηκε με το άρθρο 185 του Ν. 4070/2012, 
(Φ.Ε.Κ. 82Α'). 

12. Το γεγονός ότι από τις κανονιστικές διατάξεις της 
παρούσας Απόφασης δεν προκαλείται δαπάνη σε βάρος 
του Κρατικού Προϋπολογισμού και του οικείου Ο.Τ.Α. 


Επειδή σύμφωνα με το ισχύον Γ.Π.Σ. (βλ. 6ο σχετ.) 
προβλέπεται ήδη η χωροθέτηση στην υπ’ όψη θέση της 
προτεινόμενης χρήσης ΓΕΝΙΚΗΣ ΚΑΤΟΙΚΙΑΣ κατά το 
Π.Δ. της 23.2.87 (Φ.Ε.Κ. 166Δ787) περί «κατηγοριών και 
περιεχομένου χρήσεων γης» ενώ εκκρεμεί έως σήμερα η 
απαιτούμενη ακολούθως εναρμόνιση, προς τα ανωτέρω, 
της εγκεκριμένης με την 5η σχετική απόφαση Πολ/κης 
Μελέτης επέκτασης του σχεδίου πόλης Καρδίτσας, με¬ 
ταξύ άλλων και για το υπ’ όψη τμήμα του Ο.Τ. 603Α που 
σημειώνεται ειδικότερα υπό στοιχεία 4-Α-Β-Γ-Δ-Ε-1-4 
στο συνοδευτικό τοπογραφικό διάγραμμα, 

Επειδή με την εν λόγω ρύθμιση δεν επέρχεται μεί¬ 
ωση της συνολικής επιφάνειας των Κοινόχρηστων και 
Κοινωφελών χώρων, αποφασίζουμε: 

Άρθρο 1 

Εγκρίνεται η τροποποίηση της Πολ/κης Μελέτης 
επέκτασης Καρδίτσας, με καθορισμό χρήσης ΓΕΝΙΚΗΣ 
ΚΑΤΟΙΚΙΑΣ σύμφωνα με το Π.Δ. της 23.2.87 (Φ.Ε.Κ. 
166Δ787) στο τμήμα υπό στοιχεία 4-Α-Β-Γ-Δ-Ε-1-4 
στο Ο.Τ. 603Α, όπως αναλυτικότερα φαίνεται στο συ¬ 
νοδευτικό τοπογραφικό διάγραμμα σε κλίμακα 1:500 
που θεωρείται από την Διευθύντρια της Διεύθυνσης 
Περιβάλλοντος και Χωρικϋϋ Σχεδιασμού Περιφέρει¬ 
ας Θεσσαλίας και του οποίου αντίτυπο σε φωτοσμί¬ 
κρυνση δημοσιεύεται ακολούθως στην Εφημερίδα της 
Κυβερνήσεως. 

Άρθρο 2 

Δεν επέρχεται καμία μεταβολή με την παρούσα ως 
προς τους λοιπούς ισχύοντες όρους δόμησης στο υπ’ 
όψη Ο.Τ. 603Α. 

Αρθρο 3 

Η ισχύς της παρούσας Απόφασης αρχίζει από την 
δημοσίευσή της στην Εφημερίδα της Κυβερνήσεως. 

Η απόφαση αυτή με το σχεδιάγραμμα που την συ¬ 
νοδεύει να δημοσιευθεί στην Εφημερίδα της Κυβερ¬ 
νήσεως. 

Λάρισα, 6 Ιουνίου 2012 

Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορίριί ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5€ 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ΐΌΠΊ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.; 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν. 61 . 91 ·) 


Ηλεκτρονική Διεύθυνση: Ηίίρ;//νννννν.βί. 9 Γ - β-πιαΝ: ννβόπΐ35ίβι·.βί@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 

* 1 50022819061 20008 * - 


















































































